C 34/6
RO
Jurnalul Oficial al Uniunii Europene
30.1.2023
O nouă față națională a monedelor euro destinate circulației (2023/C 34/06)
Fața națională a noii monede comemorative de 2 euro destinate circulației și emise de Monaco Monedele euro destinate circulației au curs legal în toată zona euro.
În vederea informării publicului și a tuturor părților care manipulează monedele, Comisia publică o descriere a modelelor tuturor noilor monede (1).
În conformitate cu concluziile Consiliului din 10 februarie 2009 (2), statele membre din zona euro și țările care au încheiat cu Uniunea Europeană un acord monetar privind emiterea de monede euro pot emite monede euro comemorative destinate circulației, cu anumite condiții, printre care aceea de a nu folosi decât valoarea de 2 euro.
Aceste monede au aceleași caracteristici tehnice ca celelalte monede de 2 euro, însă fața lor națională prezintă un model comemorativ cu o puternică semnificație la nivel național sau european.
Țara emitentă: Monaco Obiectul comemorării: cea de a 100-a comemorare a dispariției Prințului Albert I Descrierea modelului: Modelul prezintă portretul Prințului Albert I.
În stânga se află numele țării emitente „MONACO”, iar în dreapta figurează anul emisiunii „2022”.
În partea de jos apare inscripția ALBERT Ier”, urmată de anii „1848-1922”.
Inelul exterior al monedei înfățișează cele 12 stele ale drapelului european.
Numărul estimat de monede care urmează să fie emise: 15 000 Data emisiunii: Septembrie 2022
(1) A se vedea JO C 373, 28.12.2001, p.
1, cu privire la fețele naționale ale tuturor monedelor emise în 2002.
(2) A se vedea concluziile Consiliului Afaceri Economice și Financiare din 10 februarie 2009 și Recomandarea Comisiei din 19 decembrie 2008 privind orientările comune pentru fețele naționale ale monedelor euro și emiterea de monede euro destinate circulației (JO L 9, 14.1.2009, p. 52).